Der var ikke meget spænding om kampens udfald, da Aalborg Håndb fredag aften fik besøg af Lemvig-Thyborøn i håndboldligaen. Kampen startede ganske lige, men ligesom pausen nærmede sig trak Aalborg Håndbold længere og længere fra. På et tidspunkt var forspringet oppe på fem mål, men til pausen havde aalborggenserne fire mål ned til vestjyderne, der for tiden ligger på håndboldligaens 11. plads. Efter pausen fortsatte Aalborg Håndbold med at kontrollere kampen. Det blev aldrig for alvor tæt, og de rødblusede nordjyder kunne gå i omklædningsrummet med en sejr på 36-29. Kampens topscorer blev Henrik Møllgaard, der i fraværet af den langstidsskadede Andreas Holst har fået mere frihed i offensiven. Han smed hele syv bolde i mål bag Lemvig-Thyborøns keepere. Næste gang Aalborg Håndbold skal i kamp er i weekenden den 16. og 17. marts, hvor de skal spille Final-4 i pokalturneringen i kampen om årets første titel.
Aalborg Håndbold indtager igen håndboldligaens førsteplads, da på hjemmebane slog Lemvig-Thyborøn.